Szent Imre ifjúsági gyalogos zarándoklat
Sümegről Balatonalmádiba
2018. augusztus 16-21. (kb. 100 km)

Kérjük, a jelentkezési lapot az alábbi címre szíveskedjen megküldeni (postán vagy e-mailben). Ha jelentkezett, a zarándoklat előtt írásban ismertetjük a részletesebb tudnivalókat. Címünk:
Sümeg-Almádi Zarándoklat / Vásárhelyi Dániel,
8200 Veszprém, Sorház u. 1/b.
E-mail: tihanycursillo@gmail.com

Jelentkezési lap a Szent Imre zarándoklatra

Kérjük, jelölje meg a napot és a helyszínt, ahol csatlakozni kíván a zarándoklathoz, majd a kitöltött adatlapot küldje el a fenti címre!

 aug. 16., Sümeg	 aug. 17., Tapolca	 aug. 18., Szentbékkálla
 aug. 19., B.akali	 aug. 20. B.füred (Tihany),    aug. 21. B.arács
1.  Név; születési idő: 
2.  Lakcím (irányítószám, város, utca, házszám, emelet, ajtó): 

3.  Telefonszám/email:

4.  Szülő (gondviselő) neve: 
5.  Szülő (gondviselő) Lakcíme (ha eltérő):

6.  Szülő (gondviselő) telefonszáma/emailje: 

7.  Vallás:
8.  Testvérek száma: 
9.  Honnan értesült a zarándoklatról?:
10.  Speciális szükséglet (diéta, stb.):

Kelt:		aláírás			szülő aláírása
Röviden a zarándoklatról
 
15 évvel ezelőtt, a szeptemberi Balatonalmádi-Sümeg gyalogos zarándoklattal kezdődött el a hazai zarándoklás újjászületése. Ekkor kaptuk meg a Lélektől ajándékul a Mária Út álmát is. 2018-ban hagyományteremtő céllal hívjuk gyalogos zarándoklatra a 14 és 24 év közötti fiatalokat ezen a gyönyörű tájon: a Sümeg-Balatonalmádi útvonalon hat nap alatt, lelki vezetőkkel és változatos programok közben jutunk el Szűz Máriától a magyar Szent Család ereklyéit őrző Balatonalmádi Szent Jobb kápolnához (össztáv: ~100 km). 

A tervezett program (véglegesítés alatt, még módosulhat):
FAKULTATÍV: aug. 15. sze. este: megérkezés Sümegre (egyénileg, fakultatív) ahol a szállás és az étkezés költségeit mindenki maga rendezi.
Aug. 16. cs.: Zarándok-Szentmise reggel a Kegytemplomban. Az Uzsai Csarabos Természetvédelmi területen keresztül, a Mária Út útvonalán érkezünk meg Tapolcára (kb. 20 km), ahol a Nagyboldogasszony-templomnál agapéval fogadnak minket. Szállás és vacsora a Bárdos L. Általános Iskolában.
Aug. 17. p.: Délután a Csobáncot és a Kőtengert érintve jutunk el Szentbékkállára (kb. 15 km). Szállás és vacsora a Napraforgó turistaházban. 
Aug. 18. szo.: Délelőtti zarándok-mise Köveskálon (gyónási lehetőség is lesz), majd a Szent Balázs templomrom és Dörgicse érintésével érkezünk Balatonakaliba. Szállás faházakban, strandolási lehetőség. (napi táv: kb. 20 km).
Aug. 19. v.: Útvonal: Dörgicse – Vászoly - Pécsely - Balatonarács (kb. 23 km). Út közben a balatonfüredi Krisztus Király Plébániatemplomban agapéval fogadnak bennünket. Szállás és tábortűz a Szent Benedek Iskola kollégiumában.
Aug. 20. h., Szent István Ünnepe: Hajókirándulás Tihanyba, közös szentséglátogatás és ima az Apátsági Templomban, majd a Múzeum megtekintése (fakultatív). Innen a Barátlakások érintésével gyalogosan jutunk a kikötőbe, majd hajóval vissza Balatonfüredre. Este séta és a tűzijáték(ok) megtekintése.
Aug. 21. k.: A Csopak – Paloznak - Királykút útvonalon érkezünk a felsőörsi középkori templomhoz. Itt ebéd, majd a Csere-hegy mögött jutunk a balatonalmádi Szent Jobb kápolnához (kb. 20 km). Zárásként imádság a templomban, az élmények megosztása és agapé a plébániaudvarban. Hazautazás egyénileg.
A szálláshelyek esetében hálózsák kötelező, de szükség esetére matracot (polyfoam) is hozzon minden résztvevő. A teljes programra várhatóan fejenként 19000 Ft-tal kell kalkulálni, mely magába foglalja a szállások, napi egyszeri meleg és háromszori hideg étkezés, valamint a csomagokat szállító kísérőkocsi költségeit is (a rövidebb időre csatlakozók költsége 4000 Ft/nap/fő). A szállások befogadóképessége miatt legfeljebb 40 fő jelentkezésére lesz lehetőség!

Imádságos szeretettel várunk minden zarándokolni vágyót:
Vásárhelyi Dániel | vasarhelyi.dani@gmail.com | +36 70 3180726